**ROMONYA KÖZSÉG ÖNKORMÁNYZAT KÉPVISELŐ-TESTÜLETE**

**6/2018. (VI.05.)**

**önkormányzati rendelet**

**A településkép védelméről**

Romonya község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában, a településkép védelméről szóló 2016. évi LXXIV. törvény 12. § (2) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormány rendelet 43/A. §-ban biztosított véleményezési jogkörében az állami főépítészi hatáskörében eljáró megyei kormányhivatal, a Nemzeti Média- és Hírközlési Hatóság, az illetékes nemzeti park igazgatóság, a kulturális örökség védelméért felelős miniszter valamint az erről szóló külön önkormányzati rendeletben partnerségi egyeztetésre megjelölt partnerek véleményének kikérésével Romonya község a településfejlesztési, településrendezési és településképi feladataival összefüggően a településkép védelméről a következőket rendeli el:

**I. FEJEZET**

**ÁLTALÁNOS RENDELKEZÉSEK**

**1. A rendelet célja**

**1. §** A község sajátos településképének társadalmi bevonás és konszenzus által történő védelme és alakítása a

1. helyi építészeti, természeti örökség területi és egyedi védelem (a továbbiakban: helyi védelem) meghatározásával, a védetté nyilvánítás a védelem megszüntetés szabályozásával;
2. településképi szempontból meghatározó területek meghatározásával;
3. településképi követelmények meghatározásával;
4. településkép-érvényesítési eszközök szabályozásával.

**2. A rendelet hatálya és alkalmazása**

**2.§ (1)** E rendelet területi hatálya Romonya község teljes közigazgatási területére terjed ki.

**(2)** E rendelet előírásait az önkormányzat képviselő-testülete által a településre elfogadott – az épített környezet alakításáról és védelméről szóló 1997. évi LXXVIII. törvény (a továbbiakban: Étv.) szerinti – településrendezési eszközökkel, továbbá a településkép védelmével kapcsolatban meghatározott szabályokkal, valamint az azokban említett törvények végrehajtásra kiadott központi jogszabályokkal együtt kell alkalmazni.

**3. A településképi szempontból meghatározó területek megállapításának célja**

**3.§** A településképhez illeszkedő településképi követelmények megállapításával a jellegzetes, értékes, helyi hagyományt őrző arculat megőrzése, a településkép kedvező alakítása:

1. az építési tevékenységgel érintett építményekre – ide értve a sajátos építményfajtákra is,
2. a helyi területi és egyedi örökség védelmére, védetté nyilvánítására, a védettség megszüntetésére,
3. a reklámok és reklámhordozók, cégérek és egyéb műszaki berendezések elhelyezésére, alkalmazására, illetve tilalmára vonatkozóan.

**4. Értelmező rendelkezések**

**4. § (1)** A rendeletben használt fogalmak tekintetében elsődlegesen a Tktv.-ben és a végrehajtására kiadott jogszabályokban megállapított fogalmakat, míg azt követő sorrendben az Étv.-ben és a végrehajtására kiadott jogszabályokban – különösen az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK) megállapított fogalmakat kell irányadónak tekinteni, míg azok hiányában a más jogszabályok rendelkezéseit kell figyelembe venni.

**(2)** E rendelet alkalmazásában használt fogalmak jegyzéke és magyarázata:

1. *Áttört kerítés:* olyan kerítés, amely maximum 1/3 hosszban tömör a további 2/3 hosszban kerítésoszlopok között elhelyezett áttört betétekkel kialakított kivitelű.
2. *Burkolt tető:* homlokzatról átforduló, azzal azonos anyaghasználatú tetőfelület.
3. *Cégtábla:* kereskedelmi-, szolgáltató-, vagy vendéglátó létesítmény (helyiség, helyiség együttes) nevét és az ott folytatott tevékenységet a bejáratnál feltüntető tábla, illetve felirat;
4. *Címtábla:* az intézmény vagy vállalkozás nevét, esetleg egyéb adatait feltüntető tábla, névtábla;
5. *Egyedi tájékoztató tábla:* olyan – rögzített, egyedi méretű, állandó tartalmú – hirdető berendezés, mely gazdasági-, kereskedelmi-, szolgáltató-, vendéglátó tevékenységet végzők helyéről, irányáról, megnevezéséről, tevékenységéről, telephelyéről, nyitvatartásiról, megközelítéséről, ill. a település szolgáltató épületeiről utcáiról ad információt;
6. *Eredeti állapot:* a védett építmény építésekor fennálló állapot, vagy egy olyan későbbi állapot, melyet az értékvizsgálat a védelem elrendelésekor védendő értékként határozott meg.
7. *Értékvizsgálat:* a települési érték helyi védelem alá helyezésének szakmai megalapozására szolgáló, a megfelelő szakképzettséggel rendelkező személy(ek), szervezet(ek) által készített, esztétikai, műszaki, történeti és természeti vizsgálatot tartalmazó munkarész.
8. *Földszínek*: (más néven terraszínek) a vörös-narancs-sárga-sárgászöld színtartomány kevéssé telített és közepesen sötét szürkével tört, meleg árnyalatai.
9. *Helyi védett érték:* Településszerkezet, településkarakter szempontjából jelentős helyi védett településszerkezetek, településkép, település karakter, épületegyüttesek, építmények, épületek és épületrészek, utcaképek és látványok, műtárgyak, utcabútorzat, szobrok, emlékművek, síremlékek, növényzet összessége.
10. *Illeszkedés:* A környező meglévő építmények paramétereit, karakterét, elhelyezkedését figyelembe vevő, a település egészének arányrendszerét szem előtt tartó, anyaghasználatában és színezésében környezetéhez alkalmazkodó tervezői metódus.
11. *Információs kiegészítő elemek:* cégér, cégtábla, cégfelirat, üzletfelirat, címtábla, névtábla
12. *Kiselemes tetőfedés*: 1m2 –nél kisebb elemekből készülő tetőfedés.
13. *Közművelődési célú hirdetőoszlop:* a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet értelmező rendelkezései szerinti közművelődési célú hirdetőoszlop.
14. *Egyéb reklámcélú berendezés*: reklámfelületet is tartalmazó pad, kerékpárállvány, hulladékgyűjtő, telefonfülke, közterület fölé nyúló árnyékoló berendezés, korlát.
15. *Mozgatható hirdető berendezés / Megállító tábla:* üzlet elé kihelyezett, olyan lábon álló A1-es - 594\*841 cm - maximális méretű - talajhoz nem rögzített - egy vagy kétoldalas hirdetmény, amely az üzletben folyó tevékenységre, akciókra hívja fel a figyelmet.
16. *Nagytáblás fedés:* 1m2 vagy annál nagyobb elemekből készülő tetőfedés (nem ideértve a burkolt tetőt, a sík fémlemez fedést és az üvegtetőt)
17. *Óriásplakát:* változó tartalmú hirdetések elhelyezésére szolgáló, közterületről látható, egy oldalán 2,0 m2-nél nagyobb felületű reklámberendezés. Óriásplakátnak minősül a 2,0 m2-t meghaladó felületen több külön álló részből összefüggő képet alkotó reklám is
18. *Önkormányzati információs tábla:* olyan rögzített, egyedi méretű hirdető-berendezés, mely a helyi lakosok számára nyújt, rendszeresen változó tartalommal, közérdekű információkat.
19. *Reklámhordozó*: a településkép védelméről szóló2016. évi LXXIV. törvény értelmező rendelkezései szerinti reklámhordozó.
20. *Reklámhordozót tartó berendezés:* a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet értelmező rendelkezései szerinti reklámhordozót tartó berendezés.
21. *Sík fémlemez fedés:* nem előre-gyártott profilozású (pl. trapézlemez, cserepes-lemez), sík fémlemezből készülő (pl. korcolt, fabetétes) fedés.
22. *Telepszerű beépítés:* azonos rendeltetésű, vagy rendeltetésük alapján összetartozó épületek összehangolt elhelyezése.
23. *Üzletfelirat:* kereskedelmi-, szolgáltató- vagy vendéglátó, egy vagy több egységet magába foglaló építményen, a benne folyó tevékenységet hirdető feliratot hordozó berendezés.

**5. Illeszkedésre vonatkozó rendelkezések**

**5.§ (1)** Az illeszkedés szabályait kell alkalmazni minden e rendelettel nem szabályozott esetben.

**(2)** Illeszkedőnek tekinthető az épület, amennyiben az alábbi kritériumoknak együttesen eleget tesz:

1. környezetéhez igazodik,
2. a település építészeti karakterét megőrzi,
3. a meglévő formakultúrát megtartja,
4. léptékhelyes épülettömeget eredményez, továbbá
5. a környezetét figyelembe vevő építési anyagot és színezést alkalmaz.

**II. FEJEZET**

**HELYI VÉDELEM**

**6. A helyi védelem célja**

**6.§ (1)** A település településképe és történelme szempontjából meghatározó, hagyományt őrző, a közösségek munkáját és kultúráját tükröző, sajátos megjelenésű építészeti és természeti örökség kiemelkedő, településképet meghatározó értékű elemeinek védelme, a jellegzetes karakterének a jövő nemzedékek számára történő megóvása.

**(2)** A helyi védelem alatt álló építészeti örökség a nemzeti közös kulturális kincs része, ezért fenntartása, védelmével összhangban lévő használata és bemutatása közérdek.

**7. A helyi védelem feladata**

**7.§ (1)** A védett értékek körének számbavétele és nyilvántartása, dokumentálása, megőrzése, megőriztetése és a lakossággal való megismertetése.

**(2)** A védett értékek károsodásának megelőzése, fenntartásuk, illetve megújulásuk elősegítése.

**8. A helyi védelem fajtái**

**8. § (1)** A helyi területi védelem:

1. a településszerkezet (utcahálózat, telekszerkezet, beépítési mód, az építési vonal,

településszerkezeti szempontból jelentős zöldterület vagy növényzet)

1. a településkép (külső településkép, belső településkép, utcakép),
2. a település táji környezete (a település megjelenése a tájban, hagyományos művelési mód, növényzet és természetes környezet),
3. településkarakter (a településszerkezet, a településkép elemei, formái, anyagai, színvilága együttesen)

védelmére terjed ki.

**(2)** A helyi egyedi védelem

1. az építmény vagy együttese egészére vagy valamely részletére (anyaghasználat, szerkezet, színezés stb.),
2. az építményhez tartozó földrészletre és annak jellegzetes növényzetére,
3. szobor, képzőművészeti alkotás, utcabútor, emlékmű védelmére,
4. egyedi tájérték védelmére terjedhet ki.

**9. A helyi védelem alá helyezés, valamint megszüntetés szabályai**

**9.§** Az épített vagy természeti környezet eleme  akkor helyezhető helyi védelem alá, ha

* 1. a helyi védelem alá helyezés közérdekű célt szolgál,
	2. a helyi védelem alá helyezés időszakában fennálló formájában
		1. a település történelmének eredeti, hiteles dokumentuma,
		2. kortörténeti jellege meghatározó módon érvényesül
		3. sérülései ésszerű helyreállítás révén kijavíthatók és a sérülések helyreállítása nem jelent olyan jelentős fizikai változást, amely a védendő értéken a kortörténeti jelleget megszüntetné,
		4. fenntartható használata biztosítható, továbbá
		5. az értékvizsgálat elkészült.

**10.§ (1)** A helyi védelem alá helyezést vagy annak megszüntetését a helyi Önkormányzat Képviselő-testülete, illetve bármely magánszemély vagy ott tevékenykedő jogi személy, civil szervezet kezdeményezheti.

**(2)** A helyi védetté nyilvánítás kezdeményezése vagy annak megszüntetése a polgármesternek címzett írásos kérelem benyújtásával kezdeményezhető.

**(3)** A helyi védetté nyilvánítás kezdeményezéshez kapcsolódó kérelemnek tartalmaznia kell.

**a)** egyedi építmények esetén:

**aa)** a védendő értékek megnevezését, szükség esetén körül határolását

**ab)** a pontos hely megjelölését (utca, házszám, helyrajzi szám, épület-, illetve telekrész, vagy földrajzi koordináták)

**ac)** a védendő érték rövid leírását, dokumentálását, jellemzőit (kora, építmény stílusa, állapota, stb.)

**ad)** fotókat (minden lényeges oldalról, nem manipulált)

**ae)** ha vannak korábbi fotókat,

**af)** a kezdeményezés indoklását,

**ag)** a tulajdonos, használó nevét, elérhetőségét.

**b)** településszerkezet, településkép, karakter, védelemre javasolt együttes esetén:

**ba)** az együttes megnevezését

**bb)** körül határolását

**bc)** a védendő érték rövid leírását, dokumentálását

**bd)** a kezdeményezés indoklását

**(4)** A helyi védettség megszüntetésének kezdeményezéséhez a polgármesternek címzett írásos kérelemnek a (3) a); és b); pontján túl a helyi értékleltár szerinti számát is tartalmaznia kell.

**(5)** A döntés előkészítését megalapozó kérelem tartalmi hiányosságai esetén hiánypótlás kérhető. A hiánypótlás a közlést követő 8 napon belül teljesítendő. A hiánypótlás elmulasztása esetén a döntés előkészítést az önkormányzat felfüggeszti.

**(6)** A helyi védettség alá helyezési, illetve annak megszüntetésére irányuló eljárás megindításáról az érdekelteket értesíteni kell következők szerint:

**a)** egyedi védelemmel kapcsolatos kezdeményezés esetén az ingatlannal rendelkező jogosultakat közvetlenül írásban,

**b)** területi védelemmel kapcsolatos kezdeményezés esetén az érintett tulajdonosi kört a helyben szokásos módon hirdetmény útján a sajtóban, az önkormányzat honlapján értesítik.

**c)** a használó értesítése a tulajdonos útján történik.

**d)** amennyiben az érdekeltek felkutatása aránytalan nehézségekbe ütközne, az értesítésüket a közhírré tétellel megtörténtnek kell tekinteni.

**(7)** Az értesítésről a jegyző gondoskodik.

**(8)** Az előkészítő eljárás alatt, az értesítés kézhezvételétől számított 30 napos határidővel

**a)** az érintettek véleményt nyilváníthatnak, amit a Képviselő-testület az elkészített szakmai anyaggal együtt megtárgyal. A véleménynyilvánítás elmaradása a kezdeményezéssel való egyetértésnek minősül.

**b)** helyi védelem alá helyezési illetve megszüntetési szándék tényéről a nyilvánosság tájékoztatása a helyben szokásos módon hirdetmény útján.

**(9)** A kezdeményezéstől a testületi döntésig terjedő időszakban az építményt védettnek kell tekinteni, és - átmeneti szabályozásként – arra a helyi védelemre vonatkozó előírásokat kell alkalmazni.

**10. A védett értékek nyilvántartása**

**11. §** A helyi védelem alatt álló értékről nyilvántartást kell vezetni, amelynek tartalmaznia kell:

* 1. az érték megnevezését,
	2. helyszínrajzot,
	3. a védelem szakszerű, rövid indokolását,
	4. építészeti örökség esetén az eredeti tervdokumentáció másolatát vagy felmérési terveit (amennyiben rendelkezésre állnak),
	5. fotódokumentációt,
	6. a helyi védelem védettségi kategóriáját,
	7. a védett érték pontos helyét (utca, házszám, helyrajzi szám),
	8. építészeti örökség esetén a védett érték rendeltetését és használatának módját,
	9. a védelem elrendelését tartalmazó döntés jóváhagyásának dátumát és hatálybalépésének időpontját.

**11. Az egyedi védelemhez kapcsolódó korlátozások, tulajdonosi kötelezettségek**

**12. § (1)** Az építészeti örökség esetén az értékleltárba felvett értéket fizikai valójában kell megőrizni, valamint előnyben kell részesíteni az ezt elősegítő, az eredeti alkotóanyag, szerkezet, forma megőrzését biztosító, állagjavító konzerváló eljárásokat, a restaurálást, valamint a hagyományos építészeti-műszaki megoldásokat.

**(2)** Az építészeti örökség védett értékeit - az (1) bekezdésben meghatározottakon túl - anyagi és eszmei értékei összefüggéseire tekintettel hitelesen és meghatározó módon érvényre kell juttatni.

**(3)** A műszaki, gazdaságossági és funkcionális szempontból egyenértékű beavatkozások közül előnyben kell részesíteni az építészeti örökség fennmaradását szolgáló és visszafordítható megoldásokat.

**(4)** Az építészeti örökség jó karbantartása keretében a védett érték fizikai sérülésével, roncsolásával, továbbá a védett érték megjelenésének megváltoztatásával nem járó tevékenységeket előnyben kell részesíteni.

**(5)** Az építészeti örökséghez történő hozzáépítés, vagy az építészeti örökség telkén új építmény, építményrész építése a védett érték fennmaradását, érvényesülését, hitelességét nem sértheti, illetve gondosan mérlegelt kompromisszum árán csak a legkisebb kárt szenvedheti.

**(6)** Az építészeti örökség bővítése az épület mögött, fésűs beépítés esetén az oldalhatár mentén hosszirányban, illetve ha a telekszélesség lehetővé teszi, udvari keresztszárnnyal is lehetséges az utcai homlokzattól legalább 10 méterrel hátrahúzva. A keresztszárny szélessége a főépület szélességét nem haladhatja meg és csak azzal azonos hajlásszögű és anyagú, szimmetrikus nyeregtetővel fedhető.

**(7)** Az építészeti örökségen végzett építési tevékenység esetén a hagyományos homlokzati és tömegarányok, párkány- és gerincmagasságok, nyílásrendek, a nyílások osztása a homlokzati tagozatok megőrzendők.

**(8)** Az építészeti örökség bontására csak a műszaki és erkölcsi avultság beálltával kerülhet sor, az építészeti örökség felmérési- és fotódokumentációjának elkészítését, valamint a védettség megszüntetését követően. A felmérési- és fotódokumentáció a védettséget megszüntető döntés melléklete.

**III. FEJEZET**

**TELEPÜLÉSKÉPI SZEMPONTBÓL MEGHATÁROZÓ TERÜLETEK**

**13. § (1)** A településszerkezet, településkarakter, tájképi elem és egyéb helyi adottság alapján a településképi szempontból meghatározó területek térképi lehatárolását e rendelet 1. melléklete szerint:

1. átalakuló hagyományos karakter,
2. „új” beépítésű lakóterület karakter,
3. kertes mezőgazdasági területek,
4. a beépítésre nem szánt területek.

**(2)** A településképi szempontból meghatározó, természeti védelemmel érintett területek:

1. a nemzeti ökológiai hálózat részeként nyilvántartott ökológiai folyosó és magterület területe,
2. tájképvédelmi szempontból kiemelten kezelendő területek,

**(3)** A településkép szempontjából meghatározó, természeti védelemmel érintett területek településképi, településkarakteri szempontból a beépítésre nem szánt településrész részét képezik. Területi lehatárolásukat a 2. melléklet tartalmazza.

**IV. FEJEZET**

**TELEPÜLÉSKÉPI KÖVETELMÉNYEK**

**12. Építmények, épületek anyaghasználatára vonatkozó általános egyedi építészeti követelmények**

**14. § (1)** Új épületek külső megjelenésében és látványában domináns anyagok fajtáját, minőségét, színvilágát a korszerű igények és a környezet arculatához való illeszkedés együttes figyelembevételével kell meghatározni, a kialakult arculattól lényegesen eltérő, nem illeszkedő anyagok és színek nem alkalmazhatók.

**(2)** Meglevő épületek átalakítása, bővítése, felújítása során az épület jellegéhez, építészeti megjelenéséhez illeszkedő, annak látványát előnyösen befolyásoló szempontok alapján kell az alkalmazott anyagok fajtáját, minőségét, színvilágát meghatározni, attól eltérő, ahhoz nem illeszkedő anyag és színhasználat nem alkalmazható.

**(3)** Az épületek külső felületeinek meghatározásakor nem alkalmazható nagy felületeken megjelenő, rikító, a településképben bántóan harsányan megjelenő - tükröződő, csillogó felületű - építészeti- - színezési megoldás.

**(4)** Közterületi zöldfelületek kialakításánál nem alkalmazható:

1. a termőhelyi adottságoknak megfelelő fajoktól eltérő,
2. fasortelepítésnél, fasor kiegészítésnél, előnevelt, többször iskolázott, "útsorfa" minőségű, allergén pollent nem termelő lombos fától eltérő,
3. Légvezetékek alatt alacsony növekedésű, gömb alakú koronát nevelő faegyedektől eltérő,

növények telepítése.

**(5)** Nem megengedett az 5. mellékletben szereplő növények, szomszédos ingatlan tulajdonosát zavaró - a legkisebb ültetési távolságánál kisebb – telepítése.

**13. Átalakuló hagyományos karakterű területekre vonatkozó területi és egyedi építészeti követelmények**

**15. § (1)** A területi építészeti követelmények a következők:

1. A területen kialakítandó előkert minimális mértéke az építési tevékenységgel érintett építési telek helye szerinti utcaszakaszon (azaz legfeljebb 2-2 azonos oldali szomszédos telket tekintve) a meglévő legkisebb méret ennek hiányában 3,0 m.
2. Az egyedi építészeti követelmények a következők:
3. A karakter területén a 40 m2 beépített alapterületet meghaladó főrendeltetésű épület nem lehet gerendaház, vagy teljes egészben fa homlokzatú ház.
4. Az főépület homlokzatának színezése a faluban hagyományos színezés fenntartása érdekében az alábbi színek és anyagok alkalmazásával lehet:

**ba)** vakolt falfelületen fehér, sárgával tört fehér, szürkével tört fehér és a földszínek világosabb árnyalatai alkalmazhatók;

**bb)** a természetes építőanyagok (kő, tégla, beton, fa) alkalmazása esetén azok természetes színe alkalmazható;

**bc)** faszerkezetek, faburkolatok esetén zöld, szürke, barna, fehér színezés alkalmazható.

1. Kiegészítő épület egyéb illeszkedési előírás hiányában a fő rendeltetés szerinti épülethez illeszkedő anyaghasználattal alakítandó ki.
2. A magastetős épület tetejének hajlásszöge:

**da)** legalább 35° és legfeljebb 45° lehet,

**db)** kialakult beépítés esetén ± 5o eltérés a közvetlen szomszédos épületek átlagához képest megengedett.

**dc)** manzárdtető továbbá lapostető alkalmazása nem megengedett.

1. A területen az épületek meghatározó tetőhéjazata pikkelyszerű és hagyományos anyagú lehet, főépületen és 100 m2-nél nagyobb felületű, utcáról, közterületről látható melléképületen táblás jellegű fedés nem alkalmazható.
2. Tetőtér beépítése legfeljebb egy szintben megengedett.
3. Az érintett tetősíkfelület legfeljebb 20%-a bontható meg tetősík-ablakkal vagy tetőfelépítménnyel.
4. Az utca, közterület felőli kerítésszakaszok, kapuk, kizárólag a környezetre jellemző, hagyományos megjelenéssel és anyaghasználattal, falazott natúr kő, vakolt tégla-, beton felülettel, lábazattal, fa, vagy acél anyagú, áttört betétekkel, kapuzattal készülhetnek, legfeljebb 150 cm-es átlagos magassággal, telekhatáron elhelyezve.
5. Közterület felőli tetőfelületen csak fekvő ablak létesíthető, tetőfelépítmények csak az udvarra néző tetőfelületeken alakíthatók ki.
6. Napelem csak az épületek, melléképületek, kerti építmények utca és közterülettel nem érintkező homlokzati tetőfelületein helyezhető el.
7. A főépület épületszélessége a 8,0 m-t nem haladhatja meg.
8. Az utcai építési vonaltól minimálisan 5 méteres távolságban az épülettömeg befordítható.
9. A karakterben az épületre szerelt műszaki berendezéseket (szerelt kémény, légkondicionáló berendezés, mérőóra, parabola antenna) az oldalkertre vagy a hátsókertre néző homlokzaton lehet elhelyezni. Az előkert felé néző homlokzaton nem lehet elhelyezni.

**14. „Új” beépítésű lakóterületre vonatkozó területi és egyedi építészeti követelmények**

**16. § (1)** A területi építészeti követelmények a következők:

1. Kialakult beépítésű területen új épület vagy épületrész elhelyezésénél az elő- oldal- és hátsó kert, tetőidom tömegformájának megtervezésénél a környezetében kialakult állapotot kell figyelembe venni.
2. Előkertet az utcára jellemző állapot szerint lehet kialakítani, figyelembe véve az érintett utcaszakasz legalább 2-2 szomszédos telkének kialakult beépítését, ennek hiányában minimum 5 maximum 10 méter.

**(2)** Az egyedi építészeti követelmények a következők:

1. Kiegészítő épület egyéb illeszkedési előírás hiányában a fő rendeltetés szerinti épülethez illeszkedő anyaghasználattal alakítandó ki.
2. A magastetős épület tetejének hajlásszöge:

**ba)** legalább 25° és legfeljebb 45° lehet,

**bb)** kialakult beépítés esetén ± 5o eltérés a közvetlen szomszédos épületek átlagához képest megengedett.

1. Tetőidom tekintetében az előírt tetőhajlásszög teljesítettnek tekinthető, ha az épület utcaképet meghatározó, és az utcaképbe illeszkedő léptékű fő tömege megfelel az előírásban rögzítetteknek. Ez esetben ehhez a fő tömeghez kapcsolódó –hozzáépített épületrészek (pl.: tornác, fedett terasz, közlekedő - előtér) az előírt tetőhajlásszögnél alacsonyabb tetőhajlásszöggel is készülhetnek.
2. A telkeket lehatároló közterülettel határos kerítés építése a környezetben kialakult módon lehetséges. Kialakítása áttört kivitelű, maximum 1,50 méter magasságú lehet.
3. Saját vállalkozást népszerűsítő, legfeljebb 1,0 m2 nagyságú hirdetőberendezés saját telken belül csak a kerítésen vagy az épület homlokzatán helyezhető el.

**15. Kertes mezőgazdasági területre az alábbi területi és egyedi építészeti követelmények vonatkoznak**

**17.§ (1)** A kertek területére vonatkozó területi építészeti követelmények a következők:

* 1. A telken belül úgy kell a főépületet elhelyezni, hogy a főépület és az utcai telekhatár közötti távolság legalább 3 m legyen.
	2. Pince az épülettel szerves egységben, abból nyílóan, az épület mögött, a domb felőli oldalon, vagy attól különállóan helyezhető el. A pincének egész terjedelmével a rendezett terepszint alatt kell lennie.
	3. A meglévő, vagy a művelésből, beépítésből adódó magasságkülönbségeket természetes földművekkel (rézsűkkel), támfalakkal kell kialakítani. A rézsűk biológiai eszközökkel történő védelme kötelező. A támfal magassága az 1,5 métert nem haladhatja meg.

**(2)** Az kertes területre vonatkozó egyedi építészeti követelmények a következők:

* 1. A településen hagyományos építészeti karakterhez nem igazodó építmény, valamint a tájba nem illő színezésű homlokzat, tetőhéjalás kialakítása nem megengedett.
	2. Az építmény tömegformálása a településen hagyományos építészeti karaktertől eltérő nem lehet. Az egy telken lévő építmények tömegeit nem szabad úgy kialakítani, hogy azok egymással ne legyenek összhangban és formai szempontból ne egységes épületegyüttes hatását keltsék.
	3. A főépítmény tető kialakításánál a szimmetrikus nyeregtetőtől eltérő tetőidom építése nem megengedett, melynek jellemző hajlásszöge 40-45° közötti értéktől eltérő és 6,5 méter gerincmagasságot meghaladó nem lehet.
	4. Tetőfedés anyaga cserép, betoncserép vagy formájában és karakterében a cseréphez igazodó - az utcaképbe és tájba illő színezésű - fémlemezfedés lehet.
	5. Az utcai kerítés magassága legfeljebb 1,5 m. Az utcai kerítés kialakításához csak a településen hagyományos építőanyagok - kő, tégla, fa, (kovácsolt)vas - valamint élősövénnyel takart drótfonat alkalmazható, melyek kombinációja is megengedett.
	6. Tömör, támfal(szerű) kerítés alakítása nem megengedett.

**16. Beépítésre nem szánt területekre vonatkozó területi és egyedi építészeti követelmények**

**18. § (1)** A területi építészeti követelmények a következők:

1. A Beépítésre nem szánt területen található ökológiai folyosó és magterület lehatárolását a 2. melléklet tartalmazza. A területen épület, építmény a természetes élőhelyek fennmaradását biztosító módon, az azok közötti ökológiai kapcsolatok működését nem akadályozó műszaki megoldások alkalmazásával helyezhetők el.
2. A Beépítésre nem szánt területen található országos tájképvédelmi területtel érintett terület lehatárolását a 2. melléklet tartalmazza. A területen:

**ba)** a hagyományos tájhasználatot meg kell tartani,

**bb)** építményt elhelyezni a tájszerkezetbe illeszkedő beépítési móddal lehet, melynek érdekében a csarnok jellegű épületeknél az épületek hossztengelyét a lejtős domboldalakon a szintvonalakkal párhuzamosan kell elhelyezni, a csarnokot a tájképfeltárulás irányából zárt fasorral kell takarni.

**bc)** A táji, természetvédelmi értékeknek megfelelő beépítési mód biztosítása érdekében az épületek telepszerűen helyezendők el. A telepszerű elhelyezésen belüli épület összeépítés csak technológiával igazolt módon és esetben lehetséges.

1. Épület a dűlőút tengelyétől minimum 10,0 m-re helyezhető el.
2. Pince az épülettel szerves egységben, abból nyílóan, az épület mögött, a domb felőli oldalon, vagy attól különállóan helyezhető el. A pincének egész terjedelmével a rendezett terepszint alatt kell lennie.
3. A meglévő, vagy a művelésből, beépítésből adódó magasságkülönbségeket természetes földművekkel (rézsűkkel), támfalakkal kell kialakítani. A rézsűk biológiai eszközökkel történő védelme kötelező. A támfal magassága az 1,5 métert nem haladhatja meg.

**(2)** Az egyedi építészeti követelmények a következők:

1. Építmények tájba illesztésének biztosítása érdekében:

**aa)** az újonnan kialakításra kerülő termelő, tároló és állattartó épületek magas tetősen kell kialakítani. Ettől eltérni csak technológiával igazolt módon és esetben lehetséges.

**ab)** Az épületek homlokzatai világos földszínek, lehetnek. Tájidegen színezésnek minősülnek a harsány színezések.

**ac)** Az épületek csak természetes építőanyagokból építhetők (kő, tégla, vályog, fa). A homlokzatképzésnél kerámiaburkolat, drótüveg, mű-anyag hullámlemez, műpala nem alkalmazható.

**ad)** Az épületek tetőfedése, homlokzati burkoló eleme nem készülhet tükröződő felülettel. Csak matt színezés, matt fémfelület alkalmazható.

1. Kerítés a telekhatártól legalább 1 m távolságban, saját telken létesíthető. A kerítés anyaga fa, vagy drótfonat lehet valamint élő sövény is létesíthető maximum 1,5 méteres magasságban.
2. A majorsági/mezőgazdasági üzemi területeken a szélvédelem és a táji látványvédelem biztosítása érdekében az ingatlan határon belül fás szárúak ültetése szükséges.

**17. A helyi védelemben részesülő objektumokra vonatkozó általános követelmények**

**19. § (1)** A helyi védett értékek körét e rendelet. 4. melléklete tartalmazza.

**(2)** Amennyiben a helyi védett érték magasabb szintű jogszabály alapján országos védelemre kerül, azt a rendelet 4. mellékletből törölni kell.

**(3)** Helyi védett érték felújítása esetén a védett érték méltó településképi, illetve tájképi megjelenésének biztosítása érdekében az örökség jellegéhez igazodó műszaki megoldások és építőanyagok elsődlegességét biztosítani kell, az épület és a külső térhasználat (udvar) esetén is.

**18. A helyi védelemben részesülő objektumokra vonatkozó egyedi építészeti követelmény**

**20. § (1)** Helyi védett épület esetén:

1. A helyi egyedi védett épület, építmény felújítása, átalakítása, bővítése, korszerűsítése során meg kell őrizni vagy helyre kell állítani az épület eredeti

**aa)** tömegformáját, tömegarányait,

**ab)** tetőformáját, tetőfelépítményeit,

**ac)** homlokzati tagozatait,

**ad)** homlokzati díszítőelemeit,

**ae)** nyílásrendjét, nyílásosztását és nyílásméreteit,

**af)** lábazatának, tetőfedésének anyaghasználatát.

1. Az eredeti épülettartozékok (pl. rács, vasalat, világítótest, korlát, kerítés) helyettesíthetők.
2. A helyi védett épület, építmény homlokzati színezésénél a környezetébe illeszkedő színezést, vagy ha fellelhető, az eredeti színt kell elsősorban alkalmazni. Kerülni kell a harsány színeket és a túlzott kontrasztokat.
3. A helyi egyedi védett épületeket bővíteni oly módon lehet, hogy a bővítésnek a védett épületformájával, szerkezetével, anyagaival összhangban kell lennie.
4. A helyi egyedi védett épületeket belső korszerűsítése, belső átalakítása, tetőterének beépítése a védett értékek megőrzését szolgáló szabályok betartása mellett megengedett.
5. A helyi egyedi védett épületek, építmények közterületről látható homlokzatán épületgépészeti berendezések, azok tartozékai nem, hirdetés és reklám csak a rendeltetésével összefüggően helyezhető el.

**19. A teljes település ellátását biztosító felszíni energiaellátási és elektronikus hírközlési sajátos építmények, műtárgyak elhelyezése**

**21. §** **(1)** A teljes település ellátását biztosító felszíni energiaellátási és elektronikus hírközlési sajátos építmények, műtárgyak elhelyezésére településképi szempontból elsősorban alkalmas és nem alkalmas területek lehatárolását e rendelet 3. melléklete tartalmazza.

**(2)** Vezeték nélküli elektronikus hírközlés szolgáltatás antennáinak telepítése nem megengedett a magasabb szintű tervekben védettséggel jelölt alábbi területeken:

1. ökológiai hálózat részét képező magterületen, ökológiai folyosó területen,
2. tájképvédelmi területen.

**(3)** Helyi területi védelem alatt álló illetve beépítésre szánt területen új antenna kizárólag a már meglévő antenna tartószerkezetére szerelhető fel.

**(4)** Belterületen, újonnan kialakuló közterületen az elektronikus hírközlési hálózatokat földalatti elhelyezéssel kell építeni.

**(5)** Transzformátor állomás, kábel csatlakozó szekrény csak takartan, látványában kedvező megjelenéssel helyezhetők el.

**(6)** A sajátos építmények, műtárgyak, egyéb műszaki berendezések anyaghasználatánál az alábbi követelményeket kell alkalmazni:

* 1. időtálló,
	2. minőségi, minőséget képviselő,
	3. környezetében alkalmazott anyagokhoz illeszkedő,
	4. élénk színeket kerülő,
	5. állagát hosszútávon megőrző,
	6. a település karakterével összhangban lévő.

**20. Egyéb műszaki berendezésekre vonatkozó településképi követelmények**

**22.§ (1)** Magastetős épület esetén a táblás napelemeket, napkollektorokat napelemes cserép kivételével a tető lejtésével párhuzamosan úgy kell elhelyezni, hogy

1. azok a tető széleinek, gerincének szélső 60 cm-es sávján ne nyúljanak túl,
2. széleik igazodjanak egymáshoz és a tetősík ablakhoz,
3. legfeljebb az adott tetősík 30 %-át fedheti le,
4. sorolva, lépcsőztetés nélkül téglalap alakú felületet képezzenek.

**(2)** Színben és formában a tetőfelület anyagával harmonizáló napelemes cserép alkalmazása teljes tetőfelületen megengedett valamennyi építmény esetében.

**(3)** Épület közterületről látható homlokzatán vezeték (kábel, gáz- és egyéb csővezeték) nem vezethető látható módon, a falsíkon kívül.

**(4)** Gázmérő az épület közterületi homlokzatán nem helyezhető el.

**21. Reklámok és reklámhordozókra, reklámhordozót tartó berendezésekre vonatkozó településképi követelmények**

**23. §** **(1)** Reklámhordozó és reklám – jelen rendeletben foglalt kivételekkel – az országos érvényű jogszabályok szerint helyezhető el.

**(2)** Reklámhordozó és egyéb reklámcélú berendezés csak úgy helyezhető el, hogy az megfeleljen a településképi követelményeknek illetve a közlekedésbiztonsági előírásoknak.

**(3)** A bolti reklámhordozók összes felülete nem haladhatja meg az érintett homlokzat felületének 10%-át, de egyenként legfeljebb 1 m2 lehet.

**(4)** Közművelődési célú hirdetőoszlop kizárólag közművelődési tevékenységet folytató intézmény közvetlen környezetében helyezhető el.

**(5)** Közvilágítási berendezésen, hirdetőoszlopon reklám célú felület, max. A1-es méretet – 594\*841 mm - meg nem haladó méretben helyezhető el.

**(6)** A0-ás méretet - 841x1189 mm -, illetve ezt meghaladó ívméretű óriásplakát, illetve reklámhordozó a település közigazgatási területén nem helyezhető el.

**(7)** Közterületi szakaszon egyedi tájékoztató tábla egységesen, tábla együttesként létesíthető.

**(8)** Reklámok és reklámhordozókra, reklámhordozót tartó berendezésekre vonatkozó anyaghasználati követelmények az alábbiak:

1. nem rozsdásodó,
2. könnyen karbantartható,
3. élénk színeket nem használó,

kialakítás alkalmazható.

**22. Eltérés jelentősnek minősített eseményről való tájékoztatás érdekében**

**24.§ (1)** Helyi népszavazás, települési rendezvény, vagy a település szempontjából jelentős eseményről való tájékoztatás érdekében az esemény napját megelőző legfeljebb 3 naptári hét időszakban az eseményre vonatkozó hirdetmények elhelyezhetők a településen.

**(2)** Az (1) bekezdésben foglalt időszak összesen egy naptári évre maximum 12 naptári hét időszakra terjedhet ki.

**23. Közművelődési célú hirdetőoszlop létesítése**

**25.§ (1)** Romonya közigazgatási területén valamennyi állami vagy önkormányzati fenntartású közművelődési intézmény közművelődési hirdetőoszlop használatára jogosult.

**(2)** Valamennyi, az (1) bekezdésben meghatározott közművelődési intézmény településképi bejelentési eljárásban kezdeményezheti a közművelődési hirdetőoszlop létesítését.

**24. Építési reklámháló kihelyezésének szabályai**

**26. § (1)** A polgármester – településképi bejelentési eljárásban – az építési tevékenység építési naplóval igazolt megkezdésétől az építési tevékenység időtartamára építési reklámháló kihelyezését engedélyezheti.

**(2)** Egy épület azonos közterületre néző homlokzatán kizárólag egy építési reklámháló helyezhető el.

**25. Információs kiegészítő elemek elhelyezésére vonatkozó egyedi építészeti követelmények**

**27.§ (1)** Az épületek homlokzatain kizárólag az ott található tevékenységhez szorosan kapcsolódó, tartósan rögzített cégér, cég- és címtábla illetve üzlet felirat helyezhető el, amely a 1,0 m2 nem haladhatja meg.

**(2)** Egy építményen, épületen megjelenő több információs kiegészítő elem anyaghasználatának, méretének kialakításának egymással összhangban kell lenniük.

**(3)** Tetőfelületre cégtábla, üzletfelirat nem helyezhető el.

**26. Mozgatható hirdető berendezés kihelyezésének szabályai**

**28.§ (1)** Mozgatható hirdető berendezés közterületen csak:

1. kereskedelmi és szolgáltató üzletek előtt, kizárólag az üzlet nyitvatartási ideje alatt, az üzlet kirakatától számított 1,5 méterre állhat és az adott tevékenység hirdetésére,
2. alkalmi rendezvények esetén a szükség szerinti helyeken a rendezvény 300 m-es körzetén belül,

helyezhető el úgy, hogy az ne zavarja a közlekedést, a közterület tisztaságát és rendjét.

**(2)** Mozgatható hirdető berendezések minden oldalának esztétikusnak kell lennie.

**VI. FEJEZET**

**Településkép-érvényesítési eszközök**

**27. Településkép-védelmi tájékoztatás és szakmai konzultáció**

**29.§ (1)** A polgármester a településképi követelményekről e rendelet eljárási szabályai szerint szakmai konzultációt biztosít.

**(2)** A szakmai konzultáció kiterjedhet

* 1. a településképi követelmények egyeztetésére,
	2. a tervezés során felmerült megoldások értékelésére.

**(3)** A szakmai konzultáció kérelmezése kötelező

* 1. helyi védelem alatt álló építészeti örökségen végzett településképet érintő tevékenység,
	2. reklám/reklámhordozó és egyéb tájékoztatási eszköz közterületen történő elhelyezése,
	3. reklám/reklámhordozó és egyéb tájékoztatási eszköz világító berendezésként valamint megvilágított módon történő elhelyezése

esetén.

**30.§ (1)** A szakmai konzultáció a tulajdonos, használó vagy az általa megbízott tervező (továbbiakban: kérelmező) által benyújtott, jelen rendelet 6. melléklete szerinti kérelmének beérkezésével indul.

**(2)** Településképet érintő konkrét tevékenység esetén a kérelem mellékleteként a műszaki megoldásokat tartalmazó tervdokumentációt és a településképbe való illeszkedés igazolását is tartalmaznia kell.

**(3)** A konzultáció az önkormányzat hivatalos helyiségében, vagy kérésre, indokolt esetben a helyszínen is lefolytatható.

**(4)** Az önkormányzati főépítész – annak hiányában – a polgármester gondoskodik a szakmai konzultáción elhangzott észrevételeket, javaslatokat, véleményeket tartalmazó emlékeztető elkészítéséről.

**(5)** Az emlékeztetőt az általános iratkezelési szabályzat szerint szükséges kezelni.

**(6)** Az emlékeztető egy példányát meg kell küldeni a kérelmező részére.

**(7)** Azönkormányzati főépítészt és a polgármestert az emlékeztetőben rögzített véleménye köti a további eljárások korán.

**28. Településképi bejelentési eljárás**

**31.§ (1)** A polgármester a reklámok és reklámhordozók elhelyezése tekintetében jelen rendeletben foglalt különös településképi követelmények, valamint a reklám-elhelyezési kormányrendeletben szereplő általános követelmények érvényesítése érdekében bejelentési eljárást folytat le.

**(2)** Az eljárás jelen rendelet 7. melléklete szerinti kérelem benyújtásával kezdeményezhető.

**(3)** Az eljárásra vonatkozó szabályokat a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló kormányrendelet rögzíti.

**(4)** A polgármester településképi bejelentési tudomásulvételének érvényességi ideje a kiadmányozástól számított egy év.

**(5)** A reklám és reklámhordozó elhelyezése a településképi bejelentés alapján – a Polgármester tudomásul vételét tartalmazó hatósági határozatának birtokában, az abban foglalt kikötések figyelembe vételével – megkezdhető, ha ahhoz más hatósági engedély nem szükséges.

**(5)** Az eljárásban keletkezett iratokat az iratkezelési szabályzatban rögzítettek szerint kell kezelni.

**(6)** E rendeletben foglalt településképi kötelezettségek megsértésével kapcsolatos hatósági eljárásra a Tvtv., a Tr., és a Kr. illetve az általános közigazgatási rendtartásról szóló törvény rendelkezéseit kell alkalmazni.

**29. A településképi kötelezés**

**32.§ (1)** A településképi követelmények teljesítése érdekében a polgármester településképi kötelezési eljárást folytathat le.

**(2)** Ha az ingatlan tulajdonosa a településképi rendeletben foglalt településképi követelményeket megsértette, az önkormányzat polgármestere felhívja az ingatlantulajdonos figyelmét a jogszabálysértésre, és végzésben megfelelő határidőt biztosít a jogszabálysértés megszüntetésére. A határidőnek legalább 8 napnak kell lennie.

**(3)** A határidő eredménytelen eltelte esetén az önkormányzat polgármestere településképi kötelezés formájában – önkormányzati hatósági döntéssel – a településképi követelmények teljesülése érdekében az ingatlan tulajdonosát az építmény, építményrész felújítására, átalakítására vagy elbontására egyidejűleg az ingatlantulajdonost településkép-védelmi bírság megfizetésére is kötelezi.

**(4)** Az önkormányzat képviselő-testülete a településképi követelmények hatósági döntésben megállapított határidőre történő nem teljesítése esetére az ingatlantulajdonossal szemben 10.000 forinttól 200.000 forintig terjedő, közigazgatási bírságnak minősülő településkép-védelmi bírság kiszabását rendelheti el, amelynek összege:

**a)** e rendeletben megfogalmazott településképi követelmények be nem tartása esetén legalább 20.000.- legfeljebb 200.000.- forint

**b)** a szakmai konzultáció elmulasztása esetén 20 000 forint,

**c)** településképi bejelentési kötelezettség elmulasztása esetén legfeljebb 50.000.- forint,

**d)** településképi bejelentési eljárás során hozott döntésben foglaltak megszegése esetén az eltérés mértékétől függően legalább 50.000.- legfeljebb 200.000. forint.

**30. Rendelkezés a településkép-védelmi bírságról**

**33.§ (1)** A településkép védelméről szóló törvényben előírtakon túl a településkép-védelmi bírság kiszabására a polgármester jogosult.

**(2)** A településkép-védelmi bírság kiszabásánál különösen az alábbi szempontokat kell mérlegelni:

**a)** a jogsértéssel létrejött állapot településképre gyakorolt hatása,

**b)** a jogsértéssel létrejött állapot visszafordíthatósága,

**c)** a jogsértő állapot időtartama,

**d)** a jogsértő magatartás ismétlődése és gyakorisága

**e)** jogsértést elkövető eljárást segítő, együttműködő magatartása.

**31. A településkép-védelmi bírság kiszabásának és behajtásának módja**

**34.§ (1)** A bírság a polgármesternek a jogsértő cselekményről való tudomásszerzésétől számított fél éven belül, de legkésőbb a cselekmény elkövetésétől számított egy éven belül szabható ki.

**(2)** A jogerősen kiszabott és be nem fizetett településkép-védelmi bírság, adók módjára behajtandó köztartozásnak minősül.

**IX. FEJEZET**

**ÖNKORMÁNYZATI TÁMOGATÁS ÉS ÖSZTÖNTÉS**

**35.§ (1)** A képviselő-testület az építészeti örökség megóvásának, fennmaradásának, megőrzésének elősegítése érdekében az Önkormányzat éves költségvetésében pénzügyi keretösszeget hozhat létre.

**(2)** Az építészeti örökség tulajdonosának kérelmére (továbbiakban: kérelmező) a szokásos jó karbantartási kötelezettségen túlmenően, a védettséggel összefüggésben szükségessé váló, a tulajdonost terhelő munkálatok finanszírozásához az önkormányzat vissza nem térítendő támogatást nyújthat, amennyiben a tárgyévi költségvetésében az erre a célra létrehozott (1) bekezdés szerinti keretösszeg szerepel.

**(3)** A vissza nem térítendő támogatás mértéke az elszámolható költségek 25%-a, de legfeljebb 100.000 forint.

**(4)** A kérelmet kizárólag magyar nyelven, papír alapon lehet benyújtani az (5) bekezdésben részletezett tartalommal.

**(5)** A kérelemnek tartalmaznia kell

* 1. a kérelmező nevét és állandó lakhelyét, valamint a kérelmező állandó lakhelyét alátámasztó hatóság által kiadott dokumentum másolatát,
	2. a kérelmező adóazonosító jelét, valamint a kérelmező adóazonosító jelét alátámasztó hatóság által kiadott dokumentum másolatát,
	3. a kérelmező bankszámlaszámát és a számlát vezető pénzintézet nevét,
	4. a beruházással érintett ingatlan 30 napnál nem régebbi tulajdoni lapját,
	5. egy nyilatkozatot, hogy az adott ingatlan a kérelmező tulajdonában van,
	6. a vásárlásra és/vagy kivitelezésre vonatkozó, a kérelmező nevére és címére/beruházás címére szóló költségvetést,
	7. a beruházás megvalósítása előtti állapot ismertetését és fotódokumentációját, valamint az (1) bekezdésben szereplő célnak való megfelelőséget,
	8. a beruházás megvalósítását követő állapot ismertetését.

**(6)** A kérelem tárgyévi felújítás támogatására március 01. és június 30. napja között nyújtható be.

**32. A kérelem feldolgozásának és elbírálásának szabályai**

**36.§ (1)** Építészeti örökségenként egy pályázat benyújtására van lehetőség.

**(2)** Amennyiben építészeti örökségenként több kérelem került benyújtásra, úgy a benyújtásra került kérelmek közül csak a legkorábban benyújtásra került kérelem részesíthető támogatásban.

**(3)** A kérelem beérkezését követően a polgármester megvizsgálja, hogy a befogadási kritériumoknak megfelel-e a kérelem, ennek keretében vizsgálja, hogy a kérelem

* 1. a benyújtási határidőn belül került-e benyújtásra és
	2. a kérelmező a lehetséges támogatást igénylői körbe tartozik.

**(4)** A befogadási kritériumoknak megfelelő kérelem befogadásra kerül, a befogadási kritériumoknak nem megfelelő kérelem érdemi vizsgálat nélkül elutasításra kerül.

**(5)** A polgármester a kérelmezőt a kérelem befogadásáról vagy elutasításáról a beérkezéstől számított 8 napon belül írásban értesíti.

**(6)** Ha a kérelmező a befogadott pályázatot hibásan, hiányosan nyújtotta be, a polgármester megfelelő határidő kitűzésével – a hibák, hiányosságok egyidejű megjelölése mellett – írásban felszólítja a kérelmezőt az ellentmondások feloldására, a hiányosságok pótlására.

**(7)** Hiánypótlásra egy alkalommal van lehetőség. Ha a kérelmező a hiánypótlást hibásan, hiányosan teljesíti, nem pótolja a felszólításban meghatározott határidőn belül a szükséges dokumentumokat, a hibás, hiányos kérelem a rendelkezésre bocsátott adatok alapján kerül bírálatra.

**37.§ (1)** A befogadott kérelmek esetében a képviselő-testület tárgyév július 31. napjáig dönt a kérelem

* 1. támogatásáról, vagy
	2. elutasításáról.

**(2)** A kérelmet abban az esetben utasítja el a képviselő-testület, ha a beruházás nem felel meg az e rendeletben foglalt előírásoknak.

**(3)** A polgármester a kérelmezőt a döntésről a döntés meghozatalát követő 15 napon belül írásban értesíti.

**(4)** A döntés meghozatalát követő 30 napon belül az önkormányzat támogatási szerződést köt a támogatott kérelmezővel és a támogatás teljes összege folyósításra kerül a kérelmező bankszámlájára történő utalással.

**33. A támogatással való elszámolás szabályai**

**38.§ (1)** A támogatott kérelmező a kapott pénzügyi támogatás felhasználásáról a támogatási szerződés szerint köteles elszámolni a támogatási cél megvalósulását követő 30 napon belül, de legkésőbb a tárgyév november 30. napjáig.

**(2)** Az elszámolási kötelezettség a támogatási szerződés szerinti "Elszámoló Lap" kitöltésével, és a támogatás összegének felhasználásáról szóló bizonylatok – pályázó által hitelesített - másolatának benyújtásával teljesíti.

**(3)** Az elszámolások elfogadásáról a Képviselő-testület - a pénzügyi csoport ellenőrzése alapján – a tárgyévet december 31. napjáig dönt.

**X. FEJEZET**

**ZÁRÓ ÉS ÁTMENETI RENDELKEZÉSEK**

**39. §** Jelen rendelet 2018. június 06-án lép hatályba.

**40. § (1)** Jelen rendelet mellékletei:

* 1. 1. melléklet: A településképi szempontból meghatározó karakterű területek
	2. 2. melléklet: A településképi szempontból meghatározó táj- és természetvédelmi területek
	3. 3. melléklet: Az elektronikus hírközlés építményei valamint a teljes település ellátását biztosító felszíni energiaellátási építmények számára elsősorban alkalmas területek és a nem alkalmas területek térképi lehatárolása
	4. 4. melléklet: Helyi védelem alá helyezett értékek jegyzéke
	5. 5. melléklet: Ültetési távolságok
	6. 6. melléklet: Tájidegen, agresszíven gyomosító, invazív növényfajok jegyzéke
	7. 7. melléklet: 269/2007. (X. 18.) Korm. rendeletben (a NATURA 2000 gyepterületek fenntartásának földhasználati szabályairól) meghatározott növényfajok
	8. 8. melléklet: Fásításra, növénytelepítésre javasolt őshonos növények jegyzéke
	9. 9. melléklet: A településképi követelményekhez kapcsolódó szakmai tájékoztatás és szakmai konzultáció kérelme
	10. 10. melléklet: A településképi bejelentési eljárás kérelme
	11. 11. melléklet: Értékleltár - A helyi védelem alatt álló építészeti elemeinek részletes bemutatása

**41. §** Jelen rendelet hatályba lépésével egyidejűleg hatályát veszti:

**(1)** Romonya község képviselő testületének 8/2017. (IX.20.) számú rendelete a reklámok elhelyezéséről,

**(2)** Romonya község képviselő testületének a Helyi Építési Szabályzatról és a szabályozási tervek elfogadásáról szóló 9/2016. (XI.25.) számú rendelettel módosított 7/2009. (XII.15.) önkormányzati rendeletének:

1. 8.§ (3) bekezdésének *„hirdető (reklám) berendezés elhelyezése. Hirdető és reklámtábla különállóan lakótelken belül nem helyezhető el. Az épület homlokzatán 1 m2-nél nagyobb felületű hirdetési és reklámcélú építmény, reklámszerkezet, fényreklám és reklám-, cég-, vagy címtábla nem helyezhető el.”* szövegrésze,
2. 10.§ (1) - (5) bekezdése,
3. 17.§ (2) bekezdése,
4. 18.§ (4) bekezdés táblázatait kiegészítő „*Az utcai homlokzatmagasság a kialakulthoz igazodjon”* mondatrésze,
5. 23.§ (8) bekezdés a) pontjának *„Az épületek a térség építési hagyományainak megfelelően egyszerű tömegű, 30-45° hajlásszögű, szimmetrikus nyeregtetővel fedett kialakításúak lehetnek.”* szövegrésze,
6. 25.§ (11) bekezdés d) pontjának „*A területen kizárólag tájba illő épület és építmény helyezhető el, hagyományos építőanyagok felhasználásával, magastetős kialakítással.*” mondata,
7. 25.§ (12) bekezdés c) pontjának *„6,50 m gerincmagasságú lehet. Az épület tetőtere beépíthető. Magastető alkalmazása esetén a tetőformát, a tető hajlásszögét, a tetőfedés anyagát, az épület tömegformálását a környezethez illeszkedve kell kialakítani, illetve megválasztani.”* mondata.
8. 26.§, 27.§, 28.§, 29.§-a,
9. 2. melléklete.

Romonya, 2018. május 29.

Herman József Ruppert Edina

 polgármester jegyző

Kihirdetve: 2018. június 05.

Ruppert Edina

 jegyző

**1. melléklet a 6/2018 (VI.05.) Önkormányzati rendelethez**

A településképi szempontból meghatározó karakterű területek



**2. melléklet a 6/2018 (VI.05.) Önkormányzati rendelethez**

A településképi szempontból meghatározó táj- és természetvédelmi területek

****

**3. melléklet a 6/2018 (VI.05.) Önkormányzati rendelethez**

A település ellátását biztosító felszíni energiaellátási és nyomvonalas elektronikus hírközlésisajátos építmények, műtárgyak elhelyezésére településképi szempontból elsősorban alkalmas és nem alkalmas területek

****

**4. melléklet a 6/2018 (VI.05.) Önkormányzati rendelethez**

A helyi védelem alá helyezett egyedi örökségi értékek, elemek

|  |  |  |  |  |
| --- | --- | --- | --- | --- |
| **A** | **B** | **C** | **D** | **E** |
| **1** | **Első fokozatú helyi védelemben ( H1 ) részesült épületek** |
| **2** |  | **utca, házszám** | **Helyrajzi szám** | **funkció** |
| **3** | HV-1 | Béke u. 22. | 184 | Istálló |
| **4** | HV-2 | Béke u. 24/1 | 180/6 | Istálló |
| **5** | HV-3 | Béke 21. | 11 | Kerekes kút |
| **6** | HV-4 | Béke u. – Petőfi u. sarka | 179 | Templom |
| **7** | HV-5 | Béke u. 28. | 118/4 | Középület |
| **8** | HV-6 | Petőfi u. 1. | 119 | Lakóépület |
| **9** | HV-7 | Petőfi u. 12. | 160 | Lakóépület |
| **10** | HV-8 | Kossuth u. 19. | 139 | Présház |
| **11** | HV-9 | Béke u. 38. | 100 | Lakó- és gazdasági épület |
| **12** | HV-10 | Béke u. 45. | 26 | Gazdasági épület, kukorica goré |
| **13** | HV-11 | Béke u. 49. | 29 | Lakóépület |
| **14** | HV-12 | Béke u. 51. | 30 | Polgármesteri hivatal |
| **15** | HV-13 | Rákóczi u. 13. | 511 | Gazdasági épület |

**5. melléklet a 6/2018 (VI.05.) Önkormányzati rendelethez**

Ültetési távolságok:

|  |  |  |  |
| --- | --- | --- | --- |
|  | **Növény megnevezése:** | **Épülettől mért legkisebb ültetési távolsága (m)** | **Telekhatártól mért legkisebb ültetési távolsága (m)** |
| 1 | 1,5 méternél alacsonyabb sövény, bokor | 2,0 | 0,6 |
| 2 | 1,5 méternél magasabb sövény, bokor és 4,0 méternél alacsonyabb fa  | 3,0 | 2,5 |
| 3 | egyéb fa (diófa és magasra növő, terebélyes fák kivételével) | 4,0 | 3,0 |
| 4 | diófa és magasra növő, terebélyes fák | 7,0 | 5,0 |

**6. melléklet a 6/2018 (VI.05.) Önkormányzati rendelethez**

Tájidegen, agresszíven gyomosító, invazív növényfajok jegyzéke

*(az idegenhonos inváziós fajok betelepítésének vagy behurcolásának és terjedésének megelőzéséről és kezeléséről szóló 1143/2014. eu rendelet alapján)*

**Idegenhonos inváziós fajok:**

|  |  |
| --- | --- |
| **Magyar név** | **Tudományos név** |
| Borfa, tengerparti seprűcserje | Baccharis halimifolia |
| Kaliforniai tündérhínár | Cabomba caroliniana |
| Vízijácint | Eichhornia crassipes |
| Perzsa medvetalp | Heracleum persicum |
| Sosnowsky-medvetalp | Heracleum sosnowskyi |
| Hévízi gázló | Hydrocotyle ranunculoides |
| Fodros átokhínár | Lagarosiphon major |
| Nagyvirágú tóalma | Ludwigia grandiflora |
| Sárgavirágú tóalma | Ludwigia peploides |
| Sárga lápbuzogány | Lysichiton americanus |
| Közönséges süllőhínár | Myriophyllum aquaticum |
| Keserű hamisüröm | Parthenium hysterophorus |
| Ördögfarok keserűfű | Persicaria perfoliata |
| Kudzu nyílgyökér | Pueraria montana var. lobata |
| Közönséges selyemkóró | Asclepias syriaca |
| Vékonylevelű átokhínár | Elodea nuttallii |
| Bíbor nebáncsvirág | Impatiens glandulifera |
| Felemáslevelű süllőhínár | Myriophyllum heterophyllum |
| Kaukázusi medvetalp | Heracleum mantegazzianum |
| Óriásrebarbara | Gunnera tinctoria |
| Tollborzfű | Pennisetum setaceum |
|  | Alternanthera philoxeroides |
|  | Microstegium vimineum |

**7. melléklet a 6/2018 (VI.05.) Önkormányzati rendelethez**

269/2007. (X. 18.) Korm. rendeletben (a NATURA 2000 gyepterületek fenntartásának földhasználati szabályairól) meghatározott növényfajok:

1. Fásszárú inváziós és termőhely-idegen növényfajok:

|  |  |
| --- | --- |
| **Magyar név** | **Tudományos név** |
| akác | Robinia pseudo-acacia |
| amerikai kőris | Fraxinus americana |
| bálványfa | Ailanthus altissima |
| keskenylevelű ezüstfa | Elaeagnus angustifolia |
| fekete fenyő | Pinus nigra |
| erdei fenyő | Pinus silvestris |
| gyalogakác | Amorpha fruticosa |
| kései meggy | Prunus serotina |
| zöld juhar | Acer negundo |

2. Lágyszárú inváziós növényfajok:

|  |  |
| --- | --- |
| **Magyar név** | **Tudományos név** |
| alkörmös | Phytolacca americana |
| japánkeserűfű fajok | Fallopia spp. |
| kanadai aranyvessző | Solidago canadensis |
| magas aranyvessző | Solidago gigantea |
| parlagfű | Ambrosia artemisifolia |
| selyemkóró | Asclepias syriaca |
| süntök | Echinocystis lobata |

A 269/2007. (X. 18.) Korm. rendeletben meghatározottakon túlmenően egyéb inváziós növényfajok:

|  |  |
| --- | --- |
| **Magyar név** | **Tudományos név** |
| lándzsáslevelű őszirózsa | Aster lanceolatus |
| kopasz őszirózsa | Aster novi-belgii |
| fűzlevelű őszirózsa | Aster x salignus |
| kerti seprűfű | Bassia scoparia |
| nyugati ostorfa | Celtis occidentalis |
| kanadai átokhínár | Elodea canadensis |
| csicsóka | Helianthus tuberosus |
| parlagi ligetszépe | Oenothera biennis |
| közönséges vadszőlő | Parthenocissus inserta |
| tapadó vadszőlő | Parthenocissus quinquefolia |
| karmazsinbogyó | Phytolacca esculenta |
| magas kúpvirág | Rudbeckia laciniata |

**8. melléklet a 6/2018 (VI.05.) Önkormányzati rendelethez**

Fásításra, növénytelepítésre javasolt őshonos növények jegyzéke

**Lombos fafajok**

|  |  |
| --- | --- |
| **tudományos (latin) elnevezés** | **magyar elnevezés** |
| Acer campestre | mezei juhar |
| Acer platanoides | korai juhar |
| Acer pseudoplatanus | hegyi juhar, jávorfa |
| Acer tataricum | tatár juhar, feketegyűrű juhar |
| Alnus glutinosa (allergén) | enyves éger, mézgás éger, berekfa |
| Alnus incana | hamvas éger |
| Betula pendula (allergén) | közönséges nyír, bibircses nyír |
| Betula pubescens | szőrös nyír, pelyhes nyír |
| Carpinus betulus | közönséges gyertyán |
| Cerasus avium (Prunus avium) | vadcseresznye, madárcseresznye |
| Cerasus mahaleb (Prunus mahaleb) | sarjmeggy, török meggy |
| Fagus sylvatica | közönséges bükk |
| Fraxinus angustifolia ssp. pannonica | magyar kőris |
| Fraxinus excelsior | magas kőris |
| Fraxinus ornus | virágos kőris, mannakőris |
| Juglans regia | közönséges dió |
| Malus sylvestris | vadalma |
| Padus avium | zelnicemeggy, májusfa |
| Populus alba \* | fehér nyár, ezüst nyár |
| Populus canescens \* | szürke nyár |
| Populus nigra \* | fekete nyár, topolyafa, csomoros nyár |
| Populus tremula | rezgő nyár |
| Pyrus pyraster | vadkörte, vackor |
| Quercus cerris | csertölgy, cserfa |
| Quercus petraea (Q. sessiliflora) | kocsánytalan tölgy |
| Quercus pubescens  | molyhos tölgy |
| Quercus robur (Q. pedunculata) | kocsányos tölgy, mocsártölgy |
| Salix alba (allergén) | fehér fűz, ezüst fűz |
| Salix fragilis | törékeny fűz, csörege fűz |
| Sorbus aria | lisztes berkenye |
| Sorbus aucuparia | madárberkenye |
| Sorbus domestica | házi berkenye, fojtóska |
| Sorbus torminalis | barkóca berkenye, barkócafa |
| Tilia cordata (T. parviflora) | kislevelű hárs |
| Tilia platyphyllos (T. grandifolia) | nagylevelű hárs |
| Ulmus glabra (U. montana, U. scabra) | hegyi szil |
| Ulmus laevis | vénic szil, lobogós szil, vénicfa |
| Ulmus minor (Ulmus campestris) | mezei szil, simalevelű mezei szil |

**Tűlevelű fajok (fenyők)**

|  |  |
| --- | --- |
| **tudományos (latin) név** | **magyar elnevezés** |
| Juniperus communis | közönséges boróka, gyalogfenyő |

**Lombos cserjék**

|  |  |
| --- | --- |
| **tudományos (latin) név** | **magyar elnevezés** |
| Colutea arborescens | pukkanó dudafürt |
| Cornus mas | húsos som |
| Cornus sanguinea | veresgyűrű som |
| Crataegus laevigata (C. oxyacantha) | kétbibés galagonya |
| Crataegus monogyna | egybibés galagonya |
| Euonymus europaeus | csíkos kecskerágó |
| Euonymus verrucosus | bibircses kecskerágó |
| Frangula alnus (Rhamnus frangula) | kutyabenge |
| Hippophae rhamnoides | homoktövis |
| Lonicera xylosteum | ükörke lonc, ükörke |
| Prunus spinosa | kökény |
| Rhamnus catharticus | varjútövis (benge) |
| Ribes uva-crispa | - |
| Rosa canina | gyepűrózsa |
| Salix caprea | kecskefűz |
| Salix cinerea | rekettyefűz, hamvas fűz |
| Salix purpurea | csigolyafűz |
| Salix viminalis | kosárkötő fűz |
| Sambucus nigra  | fekete bodza |
| Sambucus racemosa\*\* | fürtös bodza |
| Spirea salicifolia | fűzlevelű gyöngyvessző |
| Staphylea pinnata | mogyorós hólyagfa |
| Viburnum lantana | ostorménfa |
| Viburnum opulus | kányabangita |

\* nem „szöszös”, hím egyedek telepítése javasolt csak

\*\* 500 m felett javasolható a telepítése

Allergén növényfajok telepítése kizárólag külterületen, belterülettől és beépítésre szánt területtől nagy távolságra javasolható.

**9. melléklet a 6/2018 (VI.05.) Önkormányzati rendelethez**

A településképi követelményekhez kapcsolódó szakmai tájékoztatás és szakmai konzultáció kérelme

TELEPÜLÉSKÉP-VÉDELMI TÁJÉKOZTATÁS ÉS SZAKMAI KONZULTÁCIÓ IRÁNTI KÉRELEM

**KÉRELMEZŐ / ÉPÍTTETŐ**

|  |  |
| --- | --- |
| NEVE |  |
| CÍME/SZÉKHELYE |  |
| TEL/E-MAIL |  |

**A SZAKMAI KONZULTÁCIÓ TÁRGYA**

|  |  |  |  |
| --- | --- | --- | --- |
| AZ ÉRINTETT INGATLAN CÍME |  | HRSZ. |  |
| A TERVEZETT TEVÉKENYSÉG RÖVID LEÍRÁSA |  |

**Kérem a megjelölt építési tevékenységre vonatkozóan önkormányzati településkép-védelmi tájékoztatás és szakmai konzultáció lefolytatását.**

A bejelentéshez mellékelem Romonya község településkép védelméről szóló rendeletében, a településképi szakmai konzultációhoz előírt tervdokumentációt.

Romonya, ……………………………………………………………

………………………………………………………

kérelmező aláírása

**10. melléklet a 6/2018 (VI.05.) Önkormányzati rendelethez**

A településképi bejelentési eljárás kérelme

TELEPÜLÉSKÉPI BEJELENTÉS

**KÉRELMEZŐ / ÉPÍTTETŐ**

|  |  |
| --- | --- |
| NEVE |  |
| CÍME/SZÉKHELYE |  |
| TEL/E-MAIL |  |

**A BEJELENTÉS TÁRGYA**

|  |  |  |  |  |  |
| --- | --- | --- | --- | --- | --- |
| **REKLÁMHORDOZÓ ELHELYEZÉSE** |  | **RENDELTETÉSVÁLTOZÁS** |  | **ÉPÍTÉSI TEVÉKENYSÉG** |  |
|  |
| AZ ÉRINTETT INGATLAN CÍME |  | HRSZ. |  |
| A TERVEZETT TEVÉKENYSÉG IDŐTARTAMA |  |  |
| A TERVEZETT TEVÉKENYSÉG RÖVID LEÍRÁSA |  |

A bejelentéshez mellékelem településfejlesztési koncepcióról, az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló kormányrendelet szerinti [Eljr. 26/B. § (3) bekezdés], a településképi bejelentési eljáráshoz benyújtandó dokumentációt.

Melléklet: 2 pld. tervdokumentáció

Kérelem benyújtása papíralapon:

- Személyesen, vagy postai úton: Romonya Község Polgármesteri Hivatalába.

Romonya, ……………………………………………………………

………………………………………………………

bejelentő aláírása

**11. melléklet a 6/2018 (VI.05.) Önkormányzati rendelethez**

Értékleltár - A helyi védelem alatt álló építészeti elemeinek részletes bemutatása

Önálló dokumnentumban!